**Mandalakészítés**

**Pihentető csomózás**

Alapanyag:

2 mm-es fonal

44x70 cm

Elkészítése:

11 egyforma díszt fogunk készíteni a karikára. Elkezdjük az első díszt készíteni, és ezt fogjuk még 10-szer megismételni, így áll majd a mandalánk összesen 11 db egységből. A hurkolást kezdhetjük elölről vagy hátulról is: a fonalat félbehajtjuk, s a hurkot átvetjük az alapon, majd a hurkon mindkét szálat átvezetjük, és szorosra húzzuk. Általában elölről szoktuk készíteni a felhurkolást, hiszen akkor már kialakul egy "minta". Most is elölről hurkoljuk a szálakat.

A 12. szakkör foglalkozás nagy segítségünkre lesz, nyugodtan nézzétek vissza azt a részt. Ahogy akkor elkészítettük a fahéjrúdra a karácsonyfadíszeket, most is úgy fogjuk elkezdeni a csomózást. Tehát két fonalat felhurkolunk a fém karikára. Balról a második szálat fogjuk és sorcsomókat kötünk rá. Amikor jobb oldalra értünk a fő szállal, akkor azt is felhurkoljuk a karikára. Jobb oldalra felhurkoljuk a harmadik 70 cm-es szálat. Jobbról a második szálat vezetjük át a bal oldalra úgy, hogy sorcsomókat kötünk rá, majd felhurkoljuk a karikára. Még egyszer elvégezzük egy újabb felhurkolt szállal balról jobbra. Elkészítjük a 11 egységünket.

Folytatjuk a mandalát a 16. szakkörön.